rejauldu/bengali-wikipedia huggingface dataset:
.এনপি নেপালের জন্য ইন্টারনেট কান্ট্রি কোড টপ লেভেল ডোমেইন (সিসিটিএলডি)। এটি মার্কেন্টাইল কমিউনিকেশন প্রাইভেট লিমিটেড দ্বারা পরিচালিত হয়।   দ্বিতীয় স্তরের ডোমেইন  নিম্নলিখিতগুলি সর্বাধিক সাধারণ দ্বিতীয় স্তরের ডোমেইনগুলির একটি তালিকাঃ  ডোমেইন নাম যোগ্য আবেদনকারী .edu.np কেতাবি .com.np বাণিজ্যিক .gov.np সরকারি .mil.np সামরিক .org.np অলাভজনক সংস্থা .net.np ইন্টারনেট সরবরাহকারী .aero.np বায়বান্তরীক্ষ সম্পর্কিত ক্ষেত্র .asia.np এশিয়া এবং প্রশান্ত মহাসাগরীয় অঞ্চল .biz.np ব্যবসা .coop.np সমবায়গুলির প্রচার বা সহায়তাকরার জন্য বিদ্যমান সংস্থাগুলি .info.np তথ্য .jobs.np কর্মসংস্থান সম্পর্কিত .mobi.np  মোবাইল ওয়েবের মাধ্যমে ইন্টারনেট সম্পদ অ্যাক্সেস করার জন্য মোবাইল ডিভাইস .museum.np জাদুঘর .name.np শনাক্তকরণ লেবেল .pro.np প্রত্যয়িত পেশাদার .services.np ব্যবসায়িক পরিষেবা .travel.np ভ্রমণ শিল্প   নিবন্ধীকরণ  নিবন্ধনের জন্য নেপালে স্থানীয় উপস্থিতি প্রয়োজন। নিবন্ধনগুলি সরাসরি কোনও সংস্থা বা সংস্থার নাম, বা পণ্যের নাম, পরিষেবার নাম এবং ব্র্যান্ডের নামের উপর ভিত্তি করে নামকরণের জন্যও হতে পারে বলে আশা করা হচ্ছে।  ডোমেইন নিবন্ধন বিভিন্ন দ্বিতীয় স্তরের ডোমেইনের নীচে তৃতীয় স্তরে বিনামূল্যে। নিবন্ধনকারীদের ব্যক্তিগত ওয়েবসাইটের জন্য নেপালি নাগরিকত্বের প্রমাণ বা সংস্থার ওয়েবসাইটগুলির জন্য সংস্থার নিবন্ধনের একটি অনুলিপি সরবরাহ করতে হবে। ডোমেইনটি পর্যালোচনা করতে একটি কাজের দিন লাগতে পারে।   তথ্যসূত্র      বিষয়শ্রেণী:নেপালের গণমাধ্যম বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ডোমেইন নাম অসম্পূর্ণ বিষয়শ্রেণী:নেপালে যোগাযোগব্যবস্থা বিষয়শ্রেণী:১৯৯৫-এ নেপালে প্রতিষ্ঠিত
লিংগালা ভাষা মধ্য আফ্রিকার একটি বান্টু ভাষা-ভিত্তিক ক্রেওল ভাষা। এটি কঙ্গো গণতান্ত্রিক প্রজাতন্ত্র দেশটির উত্তর-পশ্চিমভাগে ও দেশটির রাজধানী কিনশাসা নগরীর দক্ষিণে এবং কঙ্গো প্রজাতন্ত্র দেশটির উত্তরভাগে, বিশেষ করে দেশটির রাজধানী ব্রাজাভিল নগরীর অংশবিশেষে প্রচলিত। এছাড়া ভাষাটি অ্যাঙ্গোলা, মধ্য আফ্রিকান প্রজাতন্ত্র ও দক্ষিণ সুদানের দক্ষিণভাগে অপেক্ষাকৃত কম মাত্রায় প্রচলিত। লিংগালা ১ কোটি ৫০ লক্ষ থেকে ২ কোটি মানুষের মাতৃভাষা ও প্রায় ২ কোটি ৫০ লক্ষ মানুষের দ্বিতীয় ভাষা। ফলে সব মিলিয়ে ভাষাটির মোট বক্তাসংখ্যা ৪ কোটি থেকে সাড়ে ৪ কোটি।  লিংগালা কথাটির অর্থ বাংগালা (নদীর) মানুষের ভাষা। ভাষাটি নাইজার-কঙ্গো ভাষা পরিবারের বেনুয়ে-কঙ্গো শাখার বোবাঙ্গি নামক একটি বান্টু ভাষা থেকে বিবর্তিত হয়েছে। বোবাঙ্গি ভাষাটি কঙ্গো নদী, মালেবো জলাশয় ও উবাঙ্গি নদীর নৌপরিবহনভিত্তিক বণিকদের ভাষা ছিল। খ্রিস্টীয় ধর্মপ্রচারকেরা ও ঔপনিবেশিক শাসকেরা সেনা ও আইনশৃঙ্খলা বাহিনীর মাধ্যমে বোবাঙ্গি ভাষার একটি রূপভেদকে ১৯শ শতকের শেষ দিকে স্থানীয় জনগণের সাথে যোগাযোগের জন্য ব্যবহার করা শুরু করলে লিংগালা ভাষার উদ্ভব ঘটে। আজও লিংগালা ভাষাটি কঙ্গো গণতান্ত্রিক প্রজাতন্ত্রের সেনাবাহিনী ও আইন-শৃঙ্খলা বাহিনীর সাথে সংশ্লিষ্ট একটি ভাষা হিসেবে গণ্য হয়।  তথ্যসূত্র  বিষয়শ্রেণী:বাংগি-এনতোম্বা ভাষা বিষয়শ্রেণী:কঙ্গো গণতান্ত্রিক প্রজাতন্ত্রের ভাষা বিষয়শ্রেণী:কঙ্গো প্রজাতন্ত্রের ভাষা বিষয়শ্রেণী:লিংগালা ভাষা বিষয়শ্রেণী:স্বরধ্বনি-সঙ্গতিবিশিষ্ট ভাষা  বিষয়শ্রেণী:গণতান্ত্রিক কঙ্গো প্রজাতন্ত্রের ভাষা
ওং শু কি (; জন্ম ২৬ নভেম্বর ১৯৮৩) হলেন একজন চীনা বংশোদ্ভূত মালয়েশীয় রাজনীতিবিদ যিনি ডেমোক্রেটিক অ্যাকশন পার্টির রাজনীতির সাথে যুক্ত। তিনি ২০১৩ সাল থেকে ২০১৮ সাল পর্যন্ত জোহর রাজ্যের বিধানসভার সেনাই আসনের বিধায়ক ছিলেন। তিনি বর্তমানে মালয়েশীয় আইনসভার নিম্নকক্ষ দেওয়ান রাকয়াতের ক্লুয়াং আসনের সংসদ সদস্য হিসেবে দায়িত্ব পালন করছেন।   জীবনী  ওং শু কি ১৯৮৩ সালের নভেম্বর মাসের ২৬ তারিখে মালয়েশিয়ার জোহর রাজ্যে জন্মগ্রহণ করেন। রাজনীতি ছাড়াও তিনি লেখালেখি ও সাংবাদিকতার সাথে যুক্ত আছেন।  ২০১৩ সালে জোহর রাজ্যের বিধানসভা নির্বাচনে তিনি সেনাই থেকে ডেমোক্রেটিক অ্যাকশন পার্টির হয়ে প্রতিদ্বন্দ্বিতা করেন। নির্বাচনে তিনি ২৩,১১০ ভোট পেয়ে বিজয়ী হন, যা ছিল প্রদত্ত ভোটের ৬৫.১৯%। Results only available from the 2004 election (GE11).  ২০১৮ সালে মালয়েশীয় সাধারণ নির্বাচনে তিনি জোহর রাজ্যের ক্লুয়াং আসন থেকে ডেমোক্রেটিক অ্যাকশন পার্টির হয়ে প্রতিদ্বন্দ্বিতা করেন। তিনি ৪৭,৬৭১ ভোট পেয়ে নির্বাচিত হন, যা ছিল প্রদত্ত ভোটের ৫৯.২০%।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৮৩-এ জন্ম বিষয়শ্রেণী:২১শ শতাব্দীর মালয়েশীয় নারী রাজনীতিবিদ
শফিকুল আলম একজন বাংলাদেশি সাংবাদিক, যিনি বর্তমানে বাংলাদেশের অন্তর্বর্তীকালীন সরকারের প্রধান উপদেষ্টা অধ্যাপক ড. মুহাম্মদ ইউনূসের প্রেস সচিব হিসেবে দায়িত্ব পালন করছেন। তিনি ২০২৪ সালের আগস্ট মাসে এই পদে নিয়োগ পান।   প্রাথমিক জীবন এবং শিক্ষা  শফিকুল আলম তার মাধ্যমিক শিক্ষা সম্পন্ন করেন ঢাকার মতিঝিল সরকারি বালক উচ্চ বিদ্যালয় থেকে এবং উচ্চ মাধ্যমিক শিক্ষা সম্পন্ন করেন নটর ডেম কলেজ থেকে। তিনি ঢাকা বিশ্ববিদ্যালয় থেকে স্নাতক ডিগ্রি অর্জন করেন।   কর্মজীবন  আলম তার সাংবাদিকতা জীবন শুরু করেন ক্রীড়া সাংবাদিকতার মাধ্যমে, যেখানে তিনি দ্য বাংলাদেশ অবজারভারে সাত বছর কাজ করেন। এরপর তিনি ব্যবসা সাংবাদিকতায় স্থানান্তরিত হন এবং ফাইন্যান্সিয়াল এক্সপ্রেসে আড়াই বছর কাজ করেন। ২০০৫ সালের ১৪ জানুয়ারি, তিনি আজেন্স ফ্রান্স-প্রেস (এএফপি)-তে একজন সংবাদদাতা হিসেবে যোগ দেন। এএফপিতে দুই দশকের চাকরির সময়, তিনি প্রথম সাত বছর সংবাদদাতা হিসাবে কাজ করেন এবং ২০১২ সালে বাংলাদেশে ব্যুরো প্রধান হিসেবে পদোন্নতি পান, যা তিনি প্রেস সেক্রেটারি হিসেবে নিয়োগ পাওয়া পর্যন্ত পালন করেন।   প্রেস সচিব হিসাবে নিয়োগ  আগস্ট ২০২৪ সালে, শফিকুল আলমকে বাংলাদেশের প্রধান উপদেষ্টা অধ্যাপক ড. মুহাম্মদ ইউনূসের প্রেস সচিব হিসেবে নিয়োগ দেওয়া হয়। তার নিয়োগটি জনপ্রশাসন মন্ত্রণালয়ের একটি গেজেট বিজ্ঞপ্তির মাধ্যমে নিশ্চিত করা হয়। এই পদে থাকার অবস্থায় তিনি একজন সিনিয়র সচিবের মর্যাদা পেয়েছেন। তার মেয়াদ প্রধান উপদেষ্টার মেয়াদ শেষ হওয়া পর্যন্ত বা যতদিন তিনি এই দায়িত্ব পালনের যোগ্য থাকবেন, ততদিন স্থায়ী হবে।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:বাংলাদেশী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:নটর ডেম কলেজ, ঢাকার প্রাক্তন শিক্ষার্থী
মায়া ঘোষ (৩১ ডিসেম্বর ১৯৪৯ - ১৯ মে ২০১৯) ছিলেন একজন বাংলাদেশি মঞ্চ, নাটক ও চলচ্চিত্র অভিনেত্রী। ১৯৭১ সালে বাংলাদেশের স্বাধীনতা যুদ্ধ চলাকালীন তিনি ভারতের কলকাতায় শরণার্থী শিবিরে মুক্তিযোদ্ধাদের খাবার সরবরাহ করেছেন এবং যুদ্ধে অংশ নিয়েছেন।  প্রারম্ভিক জীবন মায়া ঘোষ ১৯৪৯ সালের ৩১ ডিসেম্বর যশোর জেলার মনিরামপুর উপজেলার প্রতাপকাঠি গ্রামে জন্মগ্রহণ করেন। তার পিতার নাম শংকর প্রসাদ গাঙ্গুলি।  কর্মজীবন ১৯৮১ সালে মায়া ঘোষ পাতাল বিজয় নাম চলচ্চিত্রে প্রথম অভিনয় করেন। ১৯৮৪ সালে স্বামী দিলীপ ঘোষের সাথে ঢাকাতে স্থানান্তরিত হন। এরপর নিয়মিত তিনি মঞ্চ, টেলিভিশন ও চলচ্চিত্রে অভিনয় শুরু করেন। তিনি মৃত্যুর পূর্ব পর্যন্ত দুই শতাধিক নাটক ও চলচ্চিত্রে অভিনয় করেছেন। তিনি এটিএন বাংলায় ২০১৬ সালে প্রচারিত ‘ডিবি’ নাম একটি ধারাবাহিক নাটকে সর্বশেষ অভিনয় করেন।  ব্যক্তিগত জীবন মায়া ঘোষ ব্যক্তিগত জীবনে তার জন্মস্থান মনিরামপুর উপজেলার মাছনা-খানপুর গ্রামের দিলীপ ঘোষের সাথে বিবাহ বন্ধনে আবদ্ধ হন। দিলীপ ২০০২ সালে মৃত্যুবরণ করেন। এই দম্পতির তিন সন্তান রয়েছে। মায়া ২০০০ সাল থেকে ক্যান্সারে ভুগছিলেন। ২০০৯ সালে কিছুটা সুস্থ হলেও কিডনি, লিভার ও হাঁটুর সমস্যা ছিল। এরপর ২০১৮ সালের অক্টোবরে পুনরায় ক্যান্সার ধরা পড়ার পর কলকাতার সরোজ গুপ্ত ক্যানসার হাসপাতালে তাকে চিকিৎসাধীন রাখা হয়। পরবর্তীতে ২০১৯ সালের ১৫ এপ্রিল বাংলাদেশের আনা হয় এবং ১৯ মে তিনি যশোর কুইন্স হাসপাতালে ৬৯ বছর বয়সে মৃত্যুবরণ করেন। মৃত্যুর পর যশোরের নীলগঞ্জ শ্মশানে তার শবদাহ করা হয়।  তথ্যসূত্র  বিষয়শ্রেণী:১৯৪৯-এ জন্ম বিষয়শ্রেণী:২০১৯-এ মৃত্যু বিষয়শ্রেণী:বাংলাদেশী অভিনেত্রী বিষয়শ্রেণী:বাংলাদেশী মঞ্চ অভিনেত্রী বিষয়শ্রেণী:বাংলাদেশী নাট্য অভিনেত্রী বিষয়শ্রেণী:যশোর জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:বাঙালি হিন্দু বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী টেলিভিশন অভিনেত্রী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
রামসে হান্ট সিন্ড্রোম টাইপ ২, আরএইচএস এবং হারপিস জোস্টার ওটিকাস নামেও পরিচিত। এটি একটি ব্যাধি যা মুখের স্নায়ুকোষের বান্ডিল জেনিকুলেট গ্যাংলিয়নে ভেরিসেলা জোস্টার ভাইরাসের আক্রমণের কারণে ঘটে।  রামসে হান্ট সিনড্রোম টাইপ ২ তে সাধারণত মুখের পেশীর অক্ষমতা, কানে ব্যথা, জিহ্বার সামনের অংশে স্বাদ হ্রাস পাওয়া, চোখ এবং মুখ শুকিয়ে যাওয়া এবং একটি চর্ম সংক্রান্ত জটিলতা দেখা দেয়।  ভেরিসেলা জোস্টার সংক্রমণের ১% এরও কম ক্ষেত্রে মুখের স্নায়ু জড়িত এবং এর ফলে RHS হয়।   লক্ষণ ও উপসর্গ  প্রাথমিক লক্ষণের মধ্যে রয়েছে এক কানে তীব্র ব্যথা, এক সপ্তাহের বেশি সময় ধরে একপাশের চোয়াল বা ঘাড়ের পক্ষাঘাত  তীব্র লক্ষণগুলির মধ্যে রয়েছে:  মুখের স্নায়ুর পক্ষাঘাত কান, চোয়াল এবং / অথবা ঘাড়ে ব্যথা জিহ্বার সামনের দুই-তৃতীয়াংশে স্বাদ হ্রাস শুষ্ক চোখ,মুখ কানের নালি, জিহ্বা, এবং / অথবা শক্ত তালুতে একটি ফুসকুড়ি।  যেহেতু ভেস্টিবুলোকলিয়ার স্নায় জেনিকুলেট গ্যাংলিওনের সান্নিধ্যে রয়েছে, তাই এটি প্রভাবিত হতে পারে এবং রোগীরাও অভিজ্ঞতা অর্জন করতে পারে:[তথ্যসূত্র প্রয়োজন]  ধনুষ্টংকার শ্রবণশক্তি হারানো ভার্টিগো   প্রতিরোধ  একটি জোস্টার ভ্যাকসিন ব্যবহার করে, ভেরিসেলা জোস্টার, কার্যকারণ ভাইরাস, ভেরিসেলা জোস্টারের বিরুদ্ধে ইমিউনাইজেশন দ্বারা শিংলস প্রতিরোধ করা হয়। ৫০ বছর বা তার বেশি বয়সের প্রাপ্তবয়স্কদের জন্য টিকা দেওয়ার পরামর্শ দেওয়া হয়। ভ্যাকসিনের দুটি সংস্করণ পাওয়া যায়, লাইভ অ্যাটেনিউটেড জোস্টাভাক্স (এখন মার্কিন যুক্তরাষ্ট্রে বন্ধ হয়ে গেছে, মূলত একটি বড় ডোজ চিকেনপক্স ভ্যাকসিন) এবং প্রোটিন সাবইউনিট শিনগ্রিক্স।   ইতিহাস  এই সিনড্রোমটির নামকরণ করা হয়েছে চিকিৎসাবিজ্ঞানী জেমস রামসে হান্টের নামে। যিনি সর্বপ্রথম এটি বর্ণনা করেছিলেন।   তথ্যসূত্র    বহিঃসংযোগ   এনআইএনডিএস হারপিস জোস্টার ওটিকাস ইনফরমেশন পেজ  ন্যাশনাল ইনস্টিটিউট অফ নিউরোলজিক্যাল ডিসঅর্ডারস অ্যান্ড স্ট্রোক  রোগ নিয়ন্ত্রণ ও প্রতিরোধ কেন্দ্রে ভ্যাকসিন  বিষয়শ্রেণী:স্নায়ুতন্ত্র আক্রমণকারী সিনড্রোম বিষয়শ্রেণী:স্নায়বিক ব্যাধি
গড়াই খাল কুষ্টিয়ার মধ্য দিয়ে প্রবাহিত একটি খাল। খালটি ১৯৪৯ সালে খনন করা হয়েছে। খালটি খননের উদ্দেশ্য হলো কুষ্টিয়া পৌরবাসীর সুবিধা, মিরপুর উপজেলার আংশিক কৃষি জমির জলাবদ্ধতা দূরীকরণ ও স্থানীয় জলপথ সম্প্রসারণ। ২০১৮ সালে কুষ্টিয়া পৌর কর্তৃপক্ষ অনাপত্তি পত্রের মাধ্যমে খালটি বাংলাদেশ পানি উন্নয়ন বোর্ড থেকে নিজেদের আয়ত্বে নিয়ে নেয়।   গমনপথ   খালটির উৎপত্তি হয়েছে গড়াই নদী থেকে যা কুষ্টিয়া পৌরসভার মঙ্গলবাড়িয়া ও কমলাপুর হয়ে কুষ্টিয়াতে প্রবেশ করেছে। কুষ্টিয়া পৌরসভার কমলাপুর, মঙ্গলবাড়িয়া বাজার, উদিবাড়ি, বাড়াদি, চৌড়হাসের মন্দিরপাড়া, চেচুয়া, ফুলবাড়িয়া, জগতি, বাইপাস হয়ে মিনাপাড়া পর্যন্ত  বিস্তৃত এই খাল।   সমস্যা    দখল  খালটি বেদখল হওয়ার কারণ দীর্ঘদিন ধরে নদী কমিশনের বিধিনিষেধ না মেনে উন্নয়নের অজুহাত দেখানো, সরকারি দপ্তরের খামখেয়ালি ও অদূরদর্শিতা।    উন্নয়ন প্রকল্প   কুষ্টিয়া পৌরসভা কর্তৃপক্ষ ২০১৮ সালে একটি প্রকল্প হাতে নেয়। এই প্রকল্পের ব্যয় ধরা ছিল ২ কোটি ৩৮ লক্ষ বাংলাদেশী টাকা। প্রকল্পে খাল খননের পাশাপাশি দুই পাশে হাঁটার জন্য ওয়াকওয়ে নির্মাণ, বৃক্ষ রোপন, খালের পানিতে মাছ ও হাঁস চাষের পরিকল্পনা করা হয়। সঠিক পরিকল্পনা না থাকাই ও ঠিকাদারের গাফিলতিসহ নানা কারনে প্রকল্পটি বাস্তবায়িত হয়নি।   তথ্যসূত্র    বহিঃসংযোগ          বিষয়শ্রেণী:কুষ্টিয়ার ভূগোল বিষয়শ্রেণী:১৯৪৯-এ পূর্ব পাকিস্তানে প্রতিষ্ঠিত বিষয়শ্রেণী:বাংলাদেশের খাল বিষয়শ্রেণী:গড়াই নদী
মুহাম্মদ ইকবাল (জন্ম ১২ জুলাই ১৯২৭, মৃত্যুর তারিখ অজানা) ছিলেন একজন পাকিস্তানি হাতুড়ি নিক্ষেপকারী, যিনি ১৯৫২ সালের গ্রীষ্মকালীন অলিম্পিকে, ১৯৫৬ সালের গ্রীষ্মকালীন অলিম্পিকে এবং ১৯৬০ সালের গ্রীষ্মকালীন অলিম্পিকে প্রতিদ্বন্দ্বিতা করেছিলেন।    তথ্যসূত্র   বিষয়শ্রেণী:১৯২৭-এ জন্ম বিষয়শ্রেণী:পাকিস্তানি হাতুড়ি নিক্ষেপকারী বিষয়শ্রেণী:কমনওয়েলথ গেমসের অ্যাথলেটিক্সে পদক বিজয়ী বিষয়শ্রেণী:এশিয়ান গেমসে স্বর্ণপদক বিজয়ী পাকিস্তানি বিষয়শ্রেণী:পাকিস্তানের অলিম্পিক মল্লক্রীড়াবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:১৯৫৮ এশিয়ান গেমসের পদক বিজয়ী বিষয়শ্রেণী:১৯৫৪ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬২ এশিয়ান গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৯৬-এ মৃত্যু বিষয়শ্রেণী:১৯৫২ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৬ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬০ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:এশিয়ান গেমসে রৌপ্যপদক বিজয়ী পাকিস্তানি বিষয়শ্রেণী:এশিয়ান গেমসে ব্রোঞ্জপদক বিজয়ী পাকিস্তানি বিষয়শ্রেণী:এশিয়ান গেমসে পদক বিজয়ী মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৪ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৮ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৬৬ ব্রিটিশ এম্পায়ার অ্যান্ড কমনওয়েলথ গেমসের মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:১৯৫৪ এশিয়ান গেমসের পদক বিজয়ী বিষয়শ্রেণী:১৯৬২ এশিয়ান গেমসের পদক বিজয়ী বিষয়শ্রেণী:২০শ শতাব্দীর পাকিস্তানি ব্যক্তি
ব্ল্যাক ডোয়ার্ফ হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হন। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।  ব্ল্যাক ডোয়ার্ফ কাল অবসিডিয়ান হিসেবে মার্ভেল সিনেম্যাটিক ইউনিভার্স চলচ্চিত্র অ্যাভেঞ্জার্স: ইনফিনিটি ওয়ার (২০১৮) এবং অ্যাভেঞ্জার্স: এন্ডগেম (২০১৯)-এ চিলড্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টেরি নটারি অভিনয় করেছেন।  তথ্যসূত্র  বহিঃসংযোগ  মার্ভেল উইকি-তে ব্ল্যাক ডোয়ার্ফ  কমিক ভাইন-এ ব্ল্যাক ডোয়ার্ফ   বিষয়শ্রেণী:চলচ্চিত্রে পুরুষ চরিত্র
Usage  {{Infobox Storage medium |name       =  |logo       =  |image      =  |caption    =  |type       =  |encoding   =  |capacity   = |blocksize  = |read       =  |write      =  |standard   =  |owner      =  |use        =  |dimensions =  |weight     =  |extended from =  |extended to   =  }}   Example   {{Infobox media | name = GameCube Optical Disc | logo =  | image = [[Image:NonFreeImageRemoved.svg|200px]] | caption = ''[[Super Smash Bros. Melee]]'' disc | type = [[read only]] [[optical disc]] | encoding = [[digital]] | capacity = 1.5 [[gigabyte]]s | read = [[laser]] | write =  | standard =  | owner = [[Nintendo]] & [[Panasonic Corporation|Matsushita]] | use = [[GameCube]] game media | extended from =  | extended to =  }}  Storage medium Storage medium
নুম্বুর হলো একটি হিমবাহী পর্বত, যা নেপালের রোলওয়ালিং হিমাল পর্বতশ্রেণীতে অবস্থিত। এর উচ্চতা । এটি জনকপুর ও সগরমাথা অঞ্চলের সীমান্তে এভারেস্ট পর্বতের ৪৩ কিলোমিটার দক্ষিণ-পশ্চিমে অবস্থিত।   আরোহণের ইতিহাস  একটি জাপানী অভিযানে অংশগ্রহণের মাধ্যমে হিরোশি মাতসুও এবং মিংমা সেরিন ১৯৬৩ সালের ২৯ মে দক্ষিণ অংশ দিয়ে প্রথম নুম্বুরে আরোহণ করেন।  ১৯৮১ সালের অক্টোবরে একটি ফরাসি অভিযান দক্ষিণ-পশ্চিম অংশ দিয়ে প্রথমবার নুম্বুরে আরোহণে সফল হয়। জিন-পিয়েরে হেনরি, ক্রিশ্চিয়ান রাথাত এবং মিংমা শেরপা ১৪ অক্টোবরে অভিযানটিতে সফল হওয়ার পর ১৭ অক্টোবরে এরিক লারোচে, জিন-ফ্রাঙ্কোস লে কোয়াং এবং ফিলিপ ভেরাক তাদের অনুসরণ করেন।   তথ্যসূত্র    বহিঃসংযোগ   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:কোশি প্রদেশের পর্বত বিষয়শ্রেণী:বাগমতী প্রদেশের পর্বত
thumb|পুরীর সমুদ্র পঞ্চতীর্থ বলতে ভারতের পুরী শহরে অবস্থিত পাঁচটি জলাধারকে বোঝায়। হিন্দুরা বিশ্বাস করেন, পুরীতে তীর্থযাত্রা সম্পূর্ণ করতে হলে এই পাঁচটি জলাধারে স্নান করতে হয়। এই পাঁচটি জলাধার হল:  ইন্দ্রদ্যুম্ন কুণ্ড: গুণ্ডিচা মন্দিরের কাছে অবস্থিত। মহাভারতে রাজা ইন্দ্রদ্যুম্নের অশ্বমেধ যজ্ঞ ও জগন্নাথ সংস্কৃতির চার প্রধান দেবতার আবির্ভাব বর্ণিত হয়েছে। এই মহাকাব্যে আছে, কীভাবে সহস্রাধিক গরুর ক্ষুরের চাপে পবিত্র ইন্দ্রদ্যুম্ন জলাধার নির্মিত হয়েছিল। রাজা ইন্দ্রদ্যুম্ন এই জলাধার ব্রাহ্মণদের দান করেছিলেন।  রোহিণী কুণ্ড জগন্নাথ মন্দির চত্বরের মধ্যে বিমলা মন্দিরের কাছে অবস্থিত। এই কুণ্ডকে নারায়ণের বাসস্থান মনে করা হয়। এই জলাধারের কাছে অক্ষয়কল্প বট নামে একটি বটগাছকে পূজা করা হয়। পুরাণ মতে, ব্যাধ জড়শবর দুর্ঘটনাক্রমে কৃষ্ণকে হত্যা করেন এবং তাঁর সৎকার করেন। কৃষ্ণ জড়কে স্বপ্নে দেখা দিয়ে বলেন, তাঁর দেহাবশেষ একটি কাঠের টুকরোয় পরিণত হয়েছে। টুকরোটি সমুদ্র থেকে রোহিণী কুণ্ডে এসে উঠবে। জড়ের সাহায্যে ইন্দ্রদ্যুম্ন সেই টুকরোটি দেখতে পান। এই টুকরোতেই জগন্নাথের মূর্তি নির্মিত হয়।  মার্কণ্ডেয় কুণ্ড হল পুরীর তীর্থ পরিক্রমার প্রথম স্থান। জলাধারটির আয়তন ৪ একর। এর পাশে মার্কণ্ডেয়েশ্বরের মন্দির আছে।  শ্বেতগঙ্গা কুণ্ড নীলাচলের দক্ষিণে অবস্থিত। এই কুণ্ডের পাশে বিষ্ণুর মৎস্য অবতার ও রাজা শ্বেতের মন্দির আছে।  স্বর্গোদ্বার অঞ্চলের সমুদ্রকে "মহোদধি" বলা হয়। এটি একটি স্নানক্ষেত্র।  অন্য একটি মতে পুরীর পঞ্চতীর্থ হল:  বলরাম  অক্ষয়বট  মার্কণ্ডেয় কুণ্ড  ইন্দ্রদ্যুম্ন কুণ্ড  সমুদ্র  তথ্যসূত্র   বিষয়শ্রেণী:পুরী জেলা
বিধবা (স্ত্রীলিঙ্গ) বা বিপত্নীক (পুংলিঙ্গ) এমন একজন ব্যক্তি যার সঙ্গী মারা গেছেন এবং সাধারণত পুনরায় বিয়ে করেননি। জীবনসঙ্গীর মৃত্যুতে তাকে হারিয়ে যাওয়ার অবস্থাকে বৈধব্য বলে।  একজন বিধবার জন্য একটি প্রাচীন পরিভাষা হল "অবশেষ"  আক্ষরিক অর্থে "এমন কেউ যাকে ফেলে গেছে"। এই শব্দটি কখনও কখনও পুরানো কবরের পাথরে পাওয়া যায়। পুরুষ রূপ, "বিপত্নীক" প্রথম ১৪ শতকে প্রত্যয়িত হয়, ১৯ শতকে পুরুষদের উল্লেখ করে "বিধবা" প্রতিস্থাপন করে। 'widow', noun, Oxford English Dictionary 2nd edition.  বৈধব্য শব্দটি যে কোন লিঙ্গে ব্যবহার করা যেতে পারে, অন্তত কিছু অভিধান অনুসারে, তবে কিছু অভিধানে বিধবারতা শব্দটিও তালিকাভুক্ত করা হয়েছে।  উভয় লিঙ্গের বিশেষণ হল বিধবা।  বিবাহবিচ্ছেদের ক্ষেত্রে প্রাক্তন সঙ্গীর মৃত্যুর হলে এই শর্তগুলি প্রযোজ্য নয়৷    স্বাস্থ্যের উপর প্রভাব    আরও দেখুন   ইদ্দত  আন্তর্জাতিক বিধবা দিবস  অনাথ  পুনর্বিবাহ  একক পিতা বা মাতা  সতীদাহ  বিধবা সংরক্ষণ   তথ্যসূত্র    আরও পড়ুন    ব্লম, ইডা। "বিধবাত্বের ইতিহাস: একটি গ্রন্থপঞ্জী ওভারভিউ।" পারিবারিক ইতিহাসের জার্নাল 16.2 (1991): 191-210। অনলাইন  ব্লম, ইডা। "বিধবাত্ব: দরিদ্র আইন সমাজ থেকে কল্যাণ সমিতি পর্যন্ত: নরওয়ের মামলা, 1875-1964।" জার্নাল অফ উইমেন'স হিস্ট্রি 4.2 (1992): 52-81। উদ্ধৃতি  Bremmer, Jan, এবং Lourens Van Den Bosch, eds. দারিদ্র্য এবং চিতার মধ্যে: বৈধব্যের ইতিহাসের মুহূর্ত। (Routledge, 2002) অনলাইন ।  ক্যাটেল, মারিয়া জি. "আফ্রিকান বিধবা: নৃতাত্ত্বিক এবং ঐতিহাসিক দৃষ্টিকোণ।" জার্নাল অফ উইমেন অ্যান্ড এজিং 15.2-3 (2003): 49-66।  ক্যাভালো, স্যান্ড্রা এবং লিন্ডান ওয়ার্নার। মধ্যযুগীয় এবং প্রাথমিক আধুনিক ইউরোপে বিধবাত্ব (Routledge, 2014) অনলাইন ।  ক্র্যাব, অ্যান। ফ্লোরেন্সের স্ট্রোজি: রেনেসাঁয় বিধবাত্ব এবং পারিবারিক সংহতি (মিশিগান প্রেস ইউনিভার্সিটি, 2000) অনলাইন ।  এল্ডার, অ্যাঞ্জেলা এসকো। প্রেম এবং কর্তব্য: কনফেডারেট বিধবা এবং ক্ষতির মানসিক রাজনীতি (ইউনিভার্সিটি অফ নর্থ ক্যারোলিনা প্রেস, 2022) অনলাইন বই পর্যালোচনা  জোহানসেন, হ্যানে মারি। "স্ক্যান্ডিনেভিয়ায় বিধবা-একটি ভূমিকা" স্ক্যান্ডিনেভিয়ান জার্নাল অফ হিস্ট্রি 29#3-4 (2004) pp: 171-191 https://doi.org/10.1080/03468750410008798 ।  Kertzer, David I., এবং Nancy Karweit. "উনিশ শতকের ইতালিতে বিধবাত্বের প্রভাব।" অতীতে বার্ধক্যে: জনসংখ্যা, সমাজ এবং বার্ধক্য (1995): 229-248।  লোপাতা, হেলেনা। একটি আমেরিকান শহরে বিধবাত্ব (Routledge, 2017) অনলাইন  মিনিউ, জেরাল্ডিন পি., কেন আর. স্মিথ, এবং লি এল. বিন। "বিধবা এবং বিধবাদের মধ্যে বেঁচে থাকার ঐতিহাসিক প্রবণতা।" সামাজিক বিজ্ঞান ও চিকিৎসা 54.2 (2002): 245-254। অনলাইন  মুটঙ্গী, কেন্দা। হৃদয়ের উদ্বেগ: কেনিয়ার বিধবা, পরিবার এবং সম্প্রদায় (শিকাগো প্রেস বিশ্ববিদ্যালয়, 2019)।  উ, ঝেং। "বিধবা হওয়ার পরে পুনর্বিবাহ: বয়স্ক কানাডিয়ানদের বৈবাহিক ইতিহাস অধ্যয়ন।" কানাডিয়ান জার্নাল অন এজিং/লা রেভিউ কানাডিয়ান ডু ভিইলিসমেন্ট 14.4 (1995): 719-736।  জিসুক, সিডনি এবং স্টিফেন আর. শুচটার। "বিধবাত্বের সাথে যুক্ত প্রধান বিষণ্নতা।" আমেরিকান জার্নাল অফ জেরিয়াট্রিক সাইকিয়াট্রি 1.4 (1993): 316-326।  বিষয়শ্রেণী:বৈধব্য
thumb|প্রথাগত মিশরীয় মিষ্টান্ন, উম্মে আলী  ওম আলী, ওমালি, উম্মে আলী বা উম্ম আলী (), যার অর্থ "আলী-এর মা", এটি একটি প্রথাগত মিশরীয় মিষ্টান্ন এবং জাতীয় মিষ্টান্ন হিসেবে পরিচিত। এই মিষ্টান্নের বিভিন্ন উপকরণের বেশ কিছু বৈচিত্র রয়েছে। এই খাবারটির উৎপত্তি মধ্যযুগীয় মিশর পর্যন্ত খুঁজে পাওয়া যায় এবং এটি মিশরের সুলতানের স্ত্রীর নামে নামকরণ করা হয়েছে। এটি সাধারণত রমজান মাসে ইফতার বা সূর্যাস্তের ভোজের অংশ হিসেবে খাওয়া হয়।  thumb|ওম আলী, খান এল খলিলি রেস্টুরেন্ট ও নাগিব মাহফুজ ক্যাফে (প্রতিষ্ঠিত ১৯৮৯), কায়রো-তে পরিবেশিত   ইতিহাস    এই মিষ্টান্নের উৎপত্তি সম্পর্কে একাধিক গল্প প্রচলিত আছে। সবচেয়ে প্রচলিত কাহিনি অনুযায়ী, এটি শাজার আদ-দুরর-এর মৃত্যুর উদযাপনে তৈরি করা হয়েছিল। শাজার আদ-দুরর ছিলেন আয়্যুবীয় বংশের শেষ সুলতান আস-সালিহ আইয়ুব-এর স্ত্রী এবং পরবর্তীতে মিশরের প্রথম মামলুক সুলতান ইজ্জ আল-দিন আইবাক-এর স্ত্রী। শাজার আদ-দুরর ষড়যন্ত্র করে আইবাককে হত্যা করেন এবং এরপর মিশরের শাসক হন। কিন্তু পরে প্রতিশোধ হিসেবে তাকেও হত্যা করা হয়। এরপর আইবাকের প্রথম স্ত্রী, যিনি "ওম আলী" নামে পরিচিত ছিলেন, তার বিজয়ের আনন্দে একটি বিশেষ মিষ্টান্ন তৈরি করার নির্দেশ দেন। এই মিষ্টান্নটি পরে পুরো দেশে জনপ্রিয় হয়ে ওঠে এবং "ওম আলী" নামে পরিচিতি পায়।  আরেকটি কাহিনি অনুযায়ী, ওম আলী তার স্বামী আইবাক-এর মৃত্যুর উদযাপনে এই মিষ্টান্ন তৈরি করিয়েছিলেন। রাঁধুনিরা হাতে থাকা উপকরণ—রুটি, দুধ ও চিনি ব্যবহার করে এটি প্রস্তুত করেন।   রেসিপি   সাধারণত, পেস্ট্রি (রুটি, পেস্ট্রি বা পাফ পেস্ট্রি) টুকরো করে কেটে পিস্তাকো, নারকেলের কুচি, কিশমিশ এবং প্রচুর চিনি মেশানো হয়। এরপর দুধ, কখনও কখনও ক্রীমসহ, মিশ্রণের ওপরে ঢেলে দেওয়া হয় এবং ওপর থেকে দারচিনি ছিটিয়ে দেওয়া হয়। সবশেষে, এটি ওভেনে বেক করা হয় যতক্ষণ না উপরের অংশ সোনালি বাদামি হয়ে আসে।  এটি গরম বা ঠান্ডা উভয়ভাবেই খাওয়া যায়।  এর জর্ডান ও ইরাকীয় সংস্করণ "খুমাইয়া" নামে পরিচিত।  এই মিষ্টান্নটি ব্রেড অ্যান্ড বাটার পুডিং-এর সঙ্গে তুলনীয়, তবে পরবর্তীটিতে ডিমও ব্যবহৃত হয়।   তথ্যসূত্র   বিষয়শ্রেণী:মিশরীয় রান্না বিষয়শ্রেণী:পুডিং বিষয়শ্রেণী:দুধের মিষ্টান্ন বিষয়শ্রেণী:আরব মিষ্টান্ন বিষয়শ্রেণী:দুধের পদ বিষয়শ্রেণী:মিশরীয় রন্ধনশৈলী
থাম্ব| দুর্বল রঙের ভারসাম্য সহ উইকিপিডিয়া হোমপেজ প্রদর্শন করা একটি আধুনিক টেলিভিশন। টেলিভিশন সেট বা টেলিভিশন রিসিভার, যাকে সাধারণত টেলিভিশন, টিভি, টিভি সেট, টেলি, বা টিউব বলা হয়, এমন একটি ডিভাইস যা টেলিভিশন সম্প্রচার দেখার ও শোনার উদ্দেশ্যে একটি টিউনার, ডিসপ্লে এবং লাউডস্পিকারকে একত্রিত করে।, অথবা একটি কম্পিউটার মনিটর হিসাবে কাজ করে। ১৯২০-এর দশকের শেষের দিকে যান্ত্রিক আকারে প্রবর্তিত, ক্যাথোড রে টিউব (সিআরটি) প্রযুক্তি ব্যবহার করে ইলেকট্রনিক আকারে দ্বিতীয় বিশ্বযুদ্ধের পর টেলিভিশন সেট একটি জনপ্রিয় ভোক্তা পণ্য হয়ে ওঠে। ১৯৫৩ সালের পর টেলিভিশন সম্প্রচারে রঙের সংযোজন ১৯৬০-এর দশকে টেলিভিশন সেটের জনপ্রিয়তা আরও বাড়িয়ে দেয় এবং একটি বহিরঙ্গন অ্যান্টেনা শহরতলির বাড়ির একটি সাধারণ বৈশিষ্ট্য হয়ে ওঠে। সর্বব্যাপী টেলিভিশন সেটটি ১৯৭০-এর দশকে ভোক্তাদের ব্যবহারের জন্য প্রথম রেকর্ড করা মিডিয়ার ডিসপ্লে ডিভাইসে পরিণত হয়, যেমন বেটাম্যাক্স, ভিএইচএস; এগুলো পরবর্তীতে ডিভিডি দ্বারা সফল হয়। হোম কম্পিউটারের প্রথম প্রজন্ম থেকে এটি একটি ডিসপ্লে ডিভাইস হিসাবে ব্যবহৃত হয়ে আসছে (যেমন টাইমেক্স সিনক্লেয়ার ১০০০) এবং ডেডিকেটেড ভিডিও গেম কনসোল (যেমন আটারি) ১৯৮০-এর দশকে। ২০১০-এর দশকের গোড়ার দিকে, ফ্ল্যাট-প্যানেল টেলিভিশন লিকুইড-ক্রিস্টাল ডিসপ্লে (এলসিডি) প্রযুক্তি, বিশেষ করে এলইডি-ব্যাকলিট এলসিডি প্রযুক্তি, মূলত সিআরটি এবং অন্যান্য প্রদর্শন প্রযুক্তিগুলিকে প্রতিস্থাপন করে।  আধুনিক ফ্ল্যাট প্যানেল টিভিগুলি সাধারণত হাই-ডেফিনিশন ডিসপ্লে দিতে সক্ষম (৭২০পি, ১০৮০আই, ১০৮০পি, ৪কে, ৮কে) এবং একটি ইউএসবি ডিভাইস থেকে সামগ্রীও চালাতে পারে। ২০১০-এর দশকের শেষের দিকে, বেশিরভাগ ফ্ল্যাট প্যানেল টিভি ৪কে এবং ৮কে রেজুলিউশন অফার করতে শুরু করে।   ইতিহাস    আরও দেখুন   ত্রিমাত্রিক টেলিভিশন  রঙিন টেলিভিশন  স্মার্ট টিভি   তথ্যসূত্র    বহিঃসংযোগ      বিষয়শ্রেণী:টেলিভিশন পরিভাষা বিষয়শ্রেণী:টেলিভিশন প্রযুক্তি বিষয়শ্রেণী:টেলিভিশন সেট
অমর সিংহ প্রথম ছিলেন মেবারের মহারাণা প্রতাপ সিংহের জ্যেষ্ঠ পুত্র। ১৫৯৭ খ্রিস্টাব্দে পিতার মৃত্যুর পর তিনি সিংহাসনে আরােহণ করেন এবং স্বাধীনতা অক্ষুণ্ণ রাখার জন্য প্রাণপণ চেষ্টা করেন। কিন্তু ১৫৯৯ খ্রিস্টাব্দে তিনি মানসিংহের কাছে পরাজিত হন। তবে ১৬১৫ খ্রিস্টাব্দের পূর্বে তিনি দিল্লীর সম্রাটের আনুগত্য স্বীকার করেন নি। এর পূর্বে জাহাঙ্গীর মেবারের বিরুদ্ধে কয়েকটি অভিযান প্রেরণ করলেও ঐ সকল যুদ্ধে জয়-পরাজয় অমীমাংসিত থেকে যায়। ১৬১৩ খ্রিস্টাব্দে জাহাঙ্গীর শাহজাদা খুররমকে মেবার অভিযানে প্রেরণ করেন। শাহজাদা মেবারের খাদ্যসরবরাহের পথ অবরুদ্ধ করায় ১৬১৫ খ্রিস্টাব্দে অমর সিংহ আনুগত্য স্বীকার করতে বাধ্য হন। তবে ব্যক্তিগতভাবে মােগল দরবারে উপস্থিতি এবং মেবারের কোনও রাজকন্যাকে মােগল হারেমে প্রেরণের অপমান হতে তাকে রেহাই দেওয়া হয়েছিল। থাম্ব|রাজা রবি বর্ম, মহারানা আমর সিং   তথ্যসূত্র   বিষয়শ্রেণী:হিন্দু যোদ্ধা বিষয়শ্রেণী:মেবাড়ের রাজশাসক বিষয়শ্রেণী:১৫৫৯-এ জন্ম বিষয়শ্রেণী:১৬২০-এ মৃত্যু বিষয়শ্রেণী:রাজস্থানের ইতিহাস বিষয়শ্রেণী:হিন্দু রাজশাসক
যুক্তরাজ্যের কমন্সসভা ৬০০ টিরও বেশি ভৌগোলিক এলাকার প্রতিনিধিত্ব করে যাকে নির্বাচনী এলাকা বলা হয়। প্রতিটি নির্বাচনী এলাকা প্রথম অতীতের নির্বাচন পদ্ধতির মাধ্যমে একজন সংসদ সদস্য (এমপি) নির্বাচন করে। সীমানা একটি স্বাধীন সীমানা কমিশন দ্বারা নিয়মিত পর্যালোচনা সাপেক্ষে নির্বাচনী এলাকার মোট সংখ্যা পরিবর্তিত হয়। প্রায়ই কিছু নির্বাচনী এলাকা বিলুপ্ত করা হয় বা পর্যালোচনায় নতুন করে তৈরি করা হয়।  সীমানা পরিবর্তনে প্রতিস্থাপিত নির্বাচনী এলাকার জন্য, দেখুন :বিষয়শ্রেণী:যুক্তরাজ্যের সংসদের নির্বাচনী এলাকা (ঐতিহাসিক)।  নির্বাচনী এলাকা  সংসদ